Hertug av Wellington

Hertug av Wellington er en arvelig adelstittel i Det forente kongerike. Stedet tittelen viser til er Wellington i Somerset. Den første innehaveren av tittelen var Arthur Wellesley, 1. hertug av Wellington (1769–1852), som fikk den etter sin innsats under Napoleonskrigene. Når det vises til hertugen av Wellington er det svært ofte ham det viser til.

Titlene hertug av Wellington og marki Douro ble gitt til Arthur Wellesley den 11. mai 1814. 

Det er en rekke subsidiære titler:

 Marki av Wellington (1812)
 Marki Douro (1814)
 Jarl av Mornington (1760, men først tildelt hertugen av Wellington i 1863; i Irlands adel)
 Jarl av Wellington (1812)
 Viscount Wellesley (1760, tildelt i 1863; i Irlands adel)
 Baron Mornington (1746, tildelt i 1863; i Irlands adel)
 Baron Douro (1809)

Hertugen har også flere ikke-britiske titler som ble tildelt den første hertugen for hans innsats på Den iberiske halvøy og i slaget ved Waterloo:

 Prins av Waterloo (Nederland, 1815)
 Hertug av Ciudad Rodrigo (Spania, 1812)
 Hertug av Vitória og marki av Torres Vedras (Portugal, 1812)
 Greve av Vimeiro (Portugal, 1811)

Slektssetet er Strathfield Saye nær Basingstoke i Hampshire. Et annet hus som har tilhørt slekten, Apsley House i London, eies nå av English Heritage, men slekten har fortsatt en leilighet i huset. 

Hertuger

TittelinnehaverFødtFikk tittelenDødAnnetArthur Wellesley, 1. hertug av Wellington176918141852Arthur Richard Wellesley, 2. hertug av Wellington180718521884Henry Wellesley, 3. hertug av Wellington184618841900Arthur Charles Wellesley, 4. hertug av Wellington184919001934Arthur Charles Wellesley, 5. hertug av Wellington187619341941Henry Valerian George Wellesley, 6. hertug av Wellington191219411943Gerald Wellesley, 7. hertug av Wellington188519431972Arthur Valerian Wellesley, 8. hertug av Wellington191519722014Charles Wellesley, 9. hertug of Wellington19452014

Arvingen er Arthur Wellesley, Marki av Douro. Han har valgt tituleringen marki av Douro, selv om tittelen egentlig er marki Douro. 

Wellington